IP/09/196 V Bruseli 30. januára 2009Európska komisia zdvojnásobuje audiovizuálne pokrytie podujatí a iné služby poskytované médiámEbS+, nový kanál služby Europe by Satellite (EbS), bol spustený v januári s cieľom poskytnúť novinárom a iným používateľom na celom svete viac audiovizuálneho obsahu týkajúceho sa EÚ. Podpredsedníčka Komisie Margot Wallströmová uviedla: „Zdvojnásobenie kapacity zvýši transparentnosť v EÚ a poskytovanie správ o otázkach EÚ.“ EbS bezplatne poskytuje pracovníkom z oblasti médií z celého sveta kvalitný a najaktuálnejší audiovizuálny materiál o správach týkajúcich sa EÚ. Je takisto prístupný verejnosti. EbS ponúka živé vysielanie o podujatiach EÚ a redigované správy prostredníctvom digitálneho satelitného a priameho internetového prenosu prípadne až v 23 jazykoch. Takisto poskytuje prístup k archivovanému materiálu (memoklipy), videozáberom, informačným klipom a videosprávam. Webová stránka: http://ec.europa.eu/ebs