IP/09/195 V Bruseli 30. januára 2009Chcete vedieť, čo má EÚ v najbližšom období na programe?Európska komisia spustila Kalendár EÚ – nový internetový nástroj, ktorý umožňuje ľuďom kdekoľvek na svete zistiť, čím sa budú európske inštitúcie v blízkej budúcnosti zaoberať. „Kalendár EÚ poskytuje novinárom v členských štátoch prístup k rovnakým informáciám ako novinárskej obci v Bruseli. Verejnosť má samozrejme k nemu takisto prístup. Ide o vynikajúci príklad „priblíženia EÚ“ na miestnej úrovni, uviedla Margot Wallströmová, podpredsedníčka Komisie zodpovedná za medziinštitucionálne vzťahy a komunikačnú stratégiu. Kalendár EÚ je webovým nástrojom, ktorého cieľom je pomôcť novinárom a informačným profesionálom zorientovať sa v nepretržitom toku dostupných informácií o záležitostiach EÚ. Predstavuje jedinečný prístup k včasným informáciám (textom, odkazom a obrázkom) o pripravovaných právnych predpisoch, činnostiach a podujatiach, ktoré pripravujú alebo organizujú inštitúcie EÚ. Všetky informácie sú dostupné pomocou troch kliknutí myšou:kalendár pripravovaných činností a podujatí (týždenný, mesačný a štvrťročný), stručné informácie o každom podujatí (miesto, dátum, kontaktné údaje, zhrnutie obsahu), obrázky, videá a/alebo osobitné webové stránky s podrobnejšími informáciami.Pozrite si kalendár EÚ na adrese: http://europa.eu/eucalendar/ http://europa.eu/eucalendar/