IP/09/704 Briuselis, 2009 m. gegužės 6 d.Europos verslininkystės savaitė skatina verslumą sunkmečiuSkatinti verslumą ir informuoti apie verslo paramą – tai pagrindiniai šiandien Briuselyje paskelbtos pirmosios Europos verslininkystės savaitės tikslai. Gegužės 6–14 d. 35 šalyse vyks daugiau nei 1000 renginių. Šiandien labiau nei kada nors būtina pripažinti ir remti Europos verslininkų pastangas išsaugoti ir kurti darbo vietas. Šią savaitę verslininkams taip pat bus suteikta galimybė susipažinti su Europos, nacionalinio ir vietos lygmeniu turima informacija, patarimais, parama ir idėjomis, padėsiančiomis jiems plėtoti veiklą. Verslininkystės savaitės pradžią šiandien paskelbęs už įmonių ir pramonės politiką atsakingas Komisijos pirmininko pavaduotojas Günteris Verheugenas teigė: „Komisija ir valstybės narės daug nuveikė, gerindamos sąlygas mažoms įmonėms. Jei esama būdų ekonominiam nuosmukiui įveikti, tai mažų ir vidutinių įmonių (MVĮ) kūrybiškumas, lankstumas ir gebėjimas rasti sprendimus. Bendromis pastangomis pasiekėme pažangos, tačiau turime nesustoti. Mums reikia daugiau MVĮ, nes jos yra tikroji ekonomikos augimo ir darbo vietų kūrimo varomoji jėga.“ Verslininkystės savaitė yra viena iš priemonių Smulkiojo verslo aktui – pirmajai tokiai išsamiai MVĮ politikos ES ir valstybėse narėse programai – įgyvendinti. 2004 m. pradėjusi kadenciją Europos Komisija pasiekė nemažą pažangą plėtodama MVĮ skatinimo politiką:ES įtvirtinamas principas „pirmiausia galvoti apie mažuosius“. Administracinės naštos lengvinimas. Priemonių prastinimas ir administracinių sąnaudų mažinimas bus naudingas MVĮ, taigi Komisija pasiūlė iki 2012 m. administracinę naštą sumažinti 25 % ir paragino valstybes nares prisidėti (žr. IP/09/131). Pakeitus valstybės pagalbos taisykles, MVĮ bus sudarytos palankesnės sąlygos naudotis mokymams, tyrimams ir plėtrai, aplinkos apsaugai ir kitoms sritims skiriamu valstybės finansavimu. Naujuoju Europos privačios bendrovės statutu MVĮ bus suteikta teisė visoje Europoje kurtis ir veikti pagal vienodas bendrovių teisės nuostatas. 2009 m. pradžioje pradėta įgyvendinti Europos mainų programa „Erasmus programa jauniesiems verslininkams“, siekiant skatinti naujus verslininkus ir kitus asmenis, ketinančius imtis naujo verslo. Pagal programą jiems siūloma įgyti reikiamų VMĮ valdymo įgūdžių kitoje ES valstybėje dirbant su patyrusiu verslininku. Pasiūlyta naujų teisės aktų valstybės institucijų ir įmonių pavėluotai atliekamų mokėjimų problemai spręsti (žr. IP/09/552).Valstybėms narėms reikėtų suteikti galimybę taikyti lengvatinius pridėtinės vertės mokesčio tarifus vietoje teikiamoms paslaugoms, įskaitant darbui imlias paslaugas, kaip antai kirpyklų, viešojo maitinimo ir remonto paslaugos. Verslininkystės savaitės renginiuose bus siekiama informuoti esamus ir būsimus verslininkus, padėti jiems užmegzti ryšius, kurti naujas idėjas ir pasinaudoti asmeniškai teikiama informacija ir parama. Išsami visų verslininkystės savaitės renginių apžvalga: Pirmoji Europos verslininkystės savaitė Pvz., gegužės 6–9 d. Briuselyje vyksiančioje sąveikiojoje parodoje „MVĮ patirtis. Ką reiškia būti verslininku“ lankytojai stebėdami, uosdami, liesdami dešimtyje salių įrengtas instaliacijas ar jų klausydamiesi galės tiesiogiai sužinoti, ką reiškia būti verslininku. Gegužės 6 d. Briuselyje vyks atidarymo renginys, kuriame bus kalbama apie verslumo kultūrai daromą televizijos įtaką ir bus paskelbti vaizdo siužetų konkurso Europos verslumo tema nugalėtojai. Šiame konkurse Komisija paprašė dalyvių pateikti trumpus, kūrybingus, įdomius šviečiamojo pobūdžio vaizdo siužetus verslumo tema pagal tris kategorijas: „Verslumo dvasia“, „Inovacinis verslumas“ ir „Atsakingas verslumas“. Verslumo savaitė baigsis Prahoje gegužės 13–14 d. konferencija „Europos smulkiojo verslo aktas. Verslumas be kliūčių“, kurią surengs ES pirmininkaujanti Čekija ir Europos Komisija. Renginio metu bus paskelbti Europos verslininkystės konkurso nugalėtojai ir įteikti apdovanojimai už naujovišką regionų ir savivaldybių veiklą, kuria skatinamas verslumas ir MVĮ. Išsamesnė informacija: Small Business Act (Smulkiojo verslo aktas) European Enterprise Awards (Europos verslininkystės apdovanojimai) Enterprise Europe Network (Europos įmonių tinklas)