IP/09/196 Bruxelles, 30 ianuarie 2009Comisia Europeană dublează acoperirea audiovizuală a evenimentelor, precum și alte servicii pentru mass-mediaEbS+, un canal suplimentar din cadrul serviciului Europe by Satellite (EbS), a fost lansat în ianuarie pentru a oferi jurnaliștilor și altor utilizatori din întreaga lume o gamă mai largă de materiale audiovizuale referitoare la UE. Margot Wallström, vicepreședintă a Comisiei, a declarat: „Această dublare a capacității va mări transparența în UE și va ameliora difuzarea de informații privind afacerile UE.” EbS oferă profesioniștilor mass-media din întreaga lume materiale audiovizuale de actualitate, conforme standardelor de difuzare și gratuite referitoare la aspectele comunitare. Acestea se află, de asemenea, la dispoziția publicului. EbS oferă transmisii în direct ale evenimentelor europene și știri montate, difuzate în mod digital prin satelit, precum și pe internet (prin webstreaming), acoperind până la 23 de limbi. Canalul oferă și materiale de arhivă (memoclips), o bancă de imagini video (video stockshots), videoclipuri informative și comunicate de presă video. Site internet: http://ec.europa.eu/ebs