IP/09/512 Bryssel, 31. maaliskuuta 2009Lähes miljardi euroa jaossa Euroopan liikenneverkkohankkeisiinEuroopan komissio käynnisti tänään vuoden 2009 TEN-T-ehdotuspyynnöt. Euroopan liikenneinfrastruktuurihankkeisiin on haettavana lähes 1 miljardi euroa. Tänä vuonna jaettavaan rahoitukseen kuuluu osana Euroopan talouden elvytyssuunnitelmaa myönnettävä 500 miljoonaa euroa, jonka on määrä piristää Euroopan taloutta lisäämällä investointeja infrastruktuuriin. Rahoitusta myönnetään myös TEN-T:n vuosiohjelmasta ja monivuotisesta TEN-T-ohjelmasta, jolloin etusijalla ovat ”merten moottoritiet”, älykkäät tieliikennejärjestelmät ja Euroopan rautatieliikenteen hallintajärjestelmä (ERTMS). Euroopan laajuisen liikenneverkon toimeenpanovirasto (TEN-TEA), joka hallinnoi TEN-T-ohjelman teknistä ja taloudellista toteutusta, vastaa ehdotuspyyntöjen hallinnoinnista ja hanke-ehdotusten arvioinnista energian ja liikenteen pääosaston puolesta. Liikenteestä vastaava komission varapuheenjohtaja Antonio Tajani on vakuuttunut siitä, että yksi konkreettisimmista ja tehokkaimmista keinoista nykyisen talouskriisin käsittelemiseksi on taloudellisen kysynnän lisääminen kunnianhimoisen eurooppalaisen infrastruktuuriohjelman avulla. ”TEN-T-ohjelma on tällainen, ja sen toteuttaminen tuo mukanaan varmuutta työpaikoista monille eurooppalaisille muun muassa rakennusalalla, joka on aina ollut merkittävä työnantaja ja BKT:tä kasvattava tekijä”, totesi Tajani. Tästä syystä komissio on päättänyt tarjota Euroopan talouden elvytyssuunnitelman puitteissa 500 miljoonaa euroa rahoitusta osana tämän vuoden TEN-T-rahoitusmahdollisuuksista. Tämän vuoden ehdotuspyynnöt kuuluvat kolmeen erilliseen työohjelmaan: 1. Euroopan talouden elvytyssuunnitelman puitteissa myönnetään 500 miljoonaa euroa TEN-T-rahoitusta Eurooppaa koettelevan talous- ja rahoituskriisin lievittämiseksi. Tässä tänä vuonna hyväksytyssä erityisohjelmassa tuetaan hankkeita, jotka voidaan käynnistää vuonna 2009 tai 2010 ja jotka voidaan suureksi osaksi saattaa päätökseen näiden kahden vuoden aikana. 2. Monivuotisesta työohjelmasta on tarkoitus rahoittaa TEN-T-verkon tärkeimpiä hankkeita. Tämän vuoden rahoitus on tarkoitettu kolmelle alalle:merten moottoritiet (TEN-T-ohjelman ensisijainen hanke 21), joka tarjoaa kannattavia vaihtoehtoja ruuhkaiselle maantieliikenteelle siirtämällä rahtia meriliikenteeseen: enintään 30 miljoonaa euroa Euroopan rautatieliikenteen hallintajärjestelmä (ERTMS), jolla yhdenmukaistetaan Euroopan rautateiden merkinantojärjestelmiä: enintään 240 miljoonaa euroa älykkäät tieliikennejärjestelmät, jossa tieto- ja viestintäteknologioiden integrointia käytetään tehokkaamman ja turvallisemman tieliikenteen kehittämiseen: enintään 100 miljoonaa euroa.3. Joustava vuotuinen työohjelma (140 miljoonaa euroa) täydentää monivuotista työohjelmaa. Siihen sisältyy lainavakuusvälinettä varten 60 miljoonaa euroa, joka on komission osuus tältä vuodelta. Määrä annetaan Euroopan investointipankin käyttöön. Hakemukset pyydetään toimittamaan 15. toukokuuta 2009 mennessä. Hakemuksia arvioitaessa tarkastellaan niiden merkitystä TEN-T-ohjelman painopistealueille ja poliittisille tavoitteille. Kriteereinä ovat myös hankkeiden kypsyysaste ja vaikutus, erityisesti ympäristöön, sekä täydellisyys, selkeys, järkevyys ja johdonmukaisuus. TEN-TEA järjestää Brysselissä 22. huhtikuuta 2009 tiedotuspäivän, jolloin tästä ehdotuspyynnöstä ja arviointiprosessista annetaan tarkempia tietoja. Lisätietoja saa osoitteesta http://ec.europa.eu/tentea tai TENT-AGENCY@ec.europa.eu