IP/09/1690 Brüsszel, 2009. november 10 Jó bizonyítványt kapott az EU éves beszámolója – határozott kiállás a fennmaradó problémák leküzdése mellett Az EU éves beszámolója egymás után másodszor kapott jó bizonyítványt a külső ellenőröktől. Az uniós pénzgazdálkodásban végrehajtott jelentős változtatások eredményeként 2004 óta felére csökkent az ellenőrök által „piros lappal” jelölt összeg. „Köszönöm a Számvevőszéknek, hogy jelentésében megerősítette: erőfeszítéseink eredményre vezettek.” – nyilatkozta Siim Kallas, az Európai Bizottság igazgatási, ellenőrzési és csalás elleni ügyekért felelős alelnöke. Számviteli rendszerünk sikeres reformjának köszönhetően a beszámolónk teljességgel megbízható. Örömmel vettem tudomásul, hogy a mezőgazdasági politikához kapcsolódó kifizetésekre vonatkozóan pozitív értékelést kaptunk a KAP legújabb reformjainak eredményeként, amelyek jelentősen megkönnyítik a gazdálkodók és a közigazgatások életét. A tagállamok által az uniós régióknak folyósított kifizetésekben mutatkozó hibákkal kapcsolatban nincs helye engedékenységnek: az Európai Bizottság visszakövetel minden olyan összeget, amelyet a nemzeti közigazgatások helytelenül költöttek el.” Zöld lámpa a mezőgazdasági támogatásoknak Általánosságban megnyugtató képet kaptunk. A beszámolót „megbízhatónak és valósnak” ítélték, azaz jó bizonyítványt állítottak ki róla. A Bizottságnak sikerült megfeleznie a „piros lapos” kiadások arányát, amely a teljes kiadás 2004. évi 60%-os arányáról az elmúlt évre megközelítőleg 30%-ra csökkent. Figures and graphics available in PDF and WORD PROCESSED Az u niós kiadások becsült hibakockázata Az uniós költségvetés több mint 70%-ával kapcsolatban már csak kicsi a hibakockázat (ezek pénzügyi hatását legfeljebb 5%-ra becsülik). A fennmaradó összegeket a kohéziós politika keretében a tagállamok fizetik ki, a visszakövetelés fokozása azonban hatékonyan csökkenti az uniós költségvetésre gyakorolt pénzügyi kockázat mértékét. A mezőgazdaság általánosságban véve kedvező értékelést kapott az ellenőröktől. Négyszeresére nőtt a visszakövetelések mértéke Az ellenőrök becslései szerint a kohéziós politika keretében a tagállamok által az EU nevében regionális és foglalkoztatási projek tekre 2008-ban teljesített kifizetések legalább 11%-át nem kellett volna folyósítani. Bár e hibák többsége nem sikertelen projektek és elvesztegetett pénzeszközök eredménye, hanem az EU pénzügyi eljárásainak helytelen alkalmazásából adódik, a Bizottság rendkívül komolyan veszi az ellenőrök figyelmeztetését, és elszánta magát, hogy minden szabálytalan kifizetést visszakövetel majd. 2008-ban valamennyi politikai területen összesen 2,9 milliárd euró értékben indítottak visszakövetelési eljárásokat. Csak a kohéziós kifizetések esetében 1,6 milliárd eurót tesz ki a Bizottság és a tagállamok által visszakövetelt összeg (ez 2007-hez képest négyszeres növekedést jelent), és 2009 végéig várhatóan további 1,1 milliárd eurót követelnek még vissza. A Bizottság a tagállamok kiigazító intézkedéseinek meghozataláig fel is függeszti a kifizetéseket; az elmúlt két évben összesen 15 esetben hoztak határozatot a kifizetések felfüggesztéséről, és 28 programmal kapcsolatban van folyamatban felfüggesztési eljárás. Megelőző intézkedések A Bizottság osztja a Számvevőszék véleményét azzal kapcsolatban, hogy sok hiba a szabályok összetettségéből adódik. Ezért a Bizottság megelőzésképpen fokozza az arra irányuló erőfeszítéseit, hogy azokon a területeken, ahol a leggyakrabban fordulnak elő hibák, útmutatást nyújtson a tagállamoknak, és elterjessze a megfelelő ellenőrzési gyakorlatokat. Várhatóan tovább csökkenti majd a hibakockázatot, hogy az új, 2007–2013 közötti programok esetében egyszerűsített pénzügyi eljárások (pl. növekvő mértékben átalányösszegű támogatás nyújtása a kutatási projektek esetében) alkalmazandók. Ezenfelül jelenleg folyamatban van a nyilvános konzultáció arról, hogyan lehetne javítani az uniós pénzügyi eljárásokat. További információ: 1. A valós adatok nyomában! Uniós kiadások – a mítosz mögötti valóság: http://ec.europa.eu/budget/sound_fin_mgt/myths_en.htm 2. Sajtócsomag: http://europa.eu/press_room/press_packs/auditors/index_en.htm