IP/09/266 Briselē, 2009. gada 16. februārīES dalībvalstis sekmīgi turpina uzsākto atteikšanos no analogās zemes televīzijasEiropa ir pasaules līdere pārejā no analogās uz digitālo televīziju. Eiropas Komisija vēlas nodrošināt to, ka ES iedzīvotāji var izmantot digitālās televīzijas pavērtās iespējas, tostarp arvien augošo interaktīvu TV pakalpojumu klāstu (piemēram, augstas izšķirtspējas televīzija vai video pēc pieprasījuma), kas ir pieejams dažādās pārraides platformās, tai skaitā arī zemes, kabeļu, satelītu, interneta TV un mobilajos TV tīklos; tāpēc Eiropas Komisija īsteno saskaņotu pieeju radiofrekvenču spektra atbrīvošanai un izmantošanai nākotnē. Lai to panāktu, dalībvalstis pakāpeniski atsakās no lielu spektra daļu aizņemošajām analogajām pārraidēm un pāriet uz digitālo apraidi. Kopumā atteikšanās no analogās zemes televīzijas pārraidēm Eiropā noris sekmīgi. Piecas dalībvalstis jau pārgājušas uz digitālo televīziju (Vācija, Somija, Luksemburga, Zviedrija un Nīderlande), un 2010. gadā šim procesam visā Eiropas Savienības teritorijā būtu jāatrodas krietni tuvāk mērķim. Domājams, gandrīz visas dalībvalstis sasniegs ES nosprausto mērķi līdz 2012. gadam panākt pilnīgu pāreju no analogās uz digitālo televīziju.“Arvien vairāk eiropiešu izmanto digitālās televīzijas pavērtās priekšrocības. Vairākas ES dalībvalstis šajā jomā, proti, pārejā no analogās zemes televīzijas uz digitālo televīziju, nepārprotami ir izvirzījušās pasaules vadībā,” sacīja Viviāna Redinga, ES komisāre, kas atbild par telekomunikāciju un plašsaziņas līdzekļiem. “Eiropas pāreja rit saskaņā ar plānu un gūst labus panākumus, it īpaši salīdzinājumā ar valstīm citur pasaulē. Esmu pārliecināta, ka nākamajos divos gados pirmajai digitālajā laikmetā iegājušo valstu grupai pievienosies arī citas ES dalībvalstis. Tas nozīmē, ka ievērojams radiofrekvenču spektra apjoms kļūs pieejams jauniem televīzijas un bezvadu pakalpojumiem — ja Eiropa ātri pieņems pareizos lēmumus. Saskaņoti lēmumi par digitālās dividendes izmantojumu ir izšķirīgs aspekts ceļā uz strauju Eiropas ekonomikas atlabšanu.” Digitālā apraide nodrošina labāku attēla kvalitāti un skaņu, kvalitatīvāku mobilo uztveri, vairāk televīzijas kanālu un radio staciju, kā arī labākus informācijas piegādes pakalpojumus (piemēram, uz ekrāna attēlojamas raidījumu programmas). Tā kā digitālā apraides tehnoloģija radiofrekvenču spektru izmanto pilnvērtīgāk, tā atbrīvos radiofrekvenču spektru citām tehnoloģijām, piemēram, augstas izšķirtspējas televīzijai, mobilajiem sakariem un bezvadu pakalpojumiem lauku reģionos. Tas veicinātu inovācijas un iespēju panākt izaugsmi telekomunikāciju un plašsaziņas līdzekļu nozarē, vienlaikus ieguldot savu artavu Eiropas pūliņos sekmēt ekonomikas atlabšanu. Komisija patlaban izstrādā vienotu pieeju tā radiofrekvenču spektra izmantojumam, kas atbrīvojies, pārejot uz digitālo televīziju, — lai panāktu, ka starptautiskais tirgus un 500 miljoni iedzīvotāji varētu maksimāli izmantot pārejas potenciālu. Digitālās zemes televīzijas pārraide jau ir ievesta 21 dalībvalstī (Austrijā, Beļģijā, Bulgārijā, Čehijā, Dānijā, Vācijā, Igaunijā, Grieķijā, Spānijā, Francijā, Ungārijā, Itālijā, Lietuvā, Luksemburgā, Latvijā, Maltā, Nīderlandē, Somijā, Zviedrijā, Slovēnijā un Apvienotajā Karalistē); šajās valstīs digitālā televīzija pārklāj daļu valsts teritorijas. Piecas dalībvalstis (Kipra, Īrija, Polija, Portugāle un Slovākija) ir paziņojušas, ka digitālos pakalpojumus sniegs vēlākais 2010. gadā. Rumānija vēl nav izpaudusi tās plānus. Luksemburga, Nīderlande, Somija, Zviedrija, Vācija, Beļģija (Flandrija) un lielākā daļa Austrijas jau ir atteikusies no analogās zemes televīzijas. Visā Austrijas teritorijā, Igaunijā, Dānijā, Spānijā, Maltā un Slovēnijā pilnīga pāreja uz digitālo televīziju notiks līdz 2010. gada beigām. Laikā no 2010. gada beigām līdz 2012. gada beigām no analogās zemes televīzijas atteiksies Beļģija (Valonija un Briseles apgabals), Bulgārija, Kipra, Čehija, Grieķija, Francija, Ungārija, Itālija, Lietuva, Latvija, Portugāle, Rumānija, Slovākija un Apvienotā Karaliste. Polija no analogās televīzijas atteiksies vēlākais 2015. gadā.GrupaDalībvalstisA (pāreja pabeigta)BE (Flandrija), DE, FI, LU, NL, SEB (pārejas 2010. gada beigās vai agrāk)AT, DK, EE, ES, MT, SIC (pāreja 2012. gada beigas vai agrāk)BE (Briseles reģions), BG, CY, CZ, EL, FR, HU, IT, LT, LV, PT, RO, SK, UKASV pāreju uz digitālo televīziju ir atlikusi līdz 2009. gada 12. jūnijam. Japāna to plāno paveikt 2011. gada jūlijā, Dienvidkoreja — 2012. gada beigās, Austrālija — 2013. gadā, bet Indija un Krievija — 2015. gadā. Eiropā digitālās zemes televīzijas pārraidei izmanto tehnoloģiju DVB-T. Eiropas Komisija rosina ES un pasaulē izmantot DVB saimes standartus (IP/08/451). Papildu informācija Dalībvalstu sniegtā informācija par pārejas plāniem ir publicēta Komisijas vietnē http://ec.europa.eu/information_society/policy/ecomm/current/broadcasting/switchover/national_plans/index_en.htm. Paziņojums par pārejas paātrināšanu no analogās uz ciparu apraidi publicēts http://eur-lex.europa.eu/LexUriServ/LexUriServ.do?uri=CELEX:52005DC0204:EN:NOT. Paziņojums par digitālajām dividendēm publicēts http://eur-lex.europa.eu/LexUriServ/LexUriServ.do?uri=CELEX:52007DC0700:LV:NOT.