IP/09/593 Briuselis, 2009 m. balandžio 20 d.Pagrindas dialogui – Europos integracijos forumas ir interaktyvi Europos integracijos interneto svetainė. Dvi naujos priemonės veiksmingai integracijai užtikrintiŠiandien Komisija pristatė dvi naujas Europos Sąjungoje gyvenančių trečiųjų šalių piliečių integracijos priemones: Europos integracijos forumą, sukurtą bendradarbiaujant su Europos ekonomikos ir socialinių reikalų komitetu, kuriame ES institucijos, suinteresuotosios šalys ir pilietinės visuomenės organizacijos dalysis nuomonėmis integracijos klausimais, ir Europos integracijos interneto svetainę, kuri netrukus bus pavadinta „Integracija – ranka pasiekiama“ ir kurioje bus pateikiama kokybiška informacija iš visos Europos ir kuriama virtuali integracijos specialistų bendruomenė. Europos Komisijos pirmininko pavaduotojas, už teisingumą, laisvę ir saugumą atsakingas Komisijos narys Jacques Barrot sakė: „Manau, kad siekdami teigiamų integracijos politikos rezultatų, turime veikti išvien. Todėl man be galo malonu, kad šiandien Europos integracijos forumo steigiamojo susitikimo ir Europos integracijos interneto svetainės pristatymo proga susirinko visos suinteresuotosios šalys ir integracijos srityje veikiančios organizacijos. Forumas – tai fizinis pagrindas dialogui apie esamas integracijos politikos problemas ir ateities prioritetus. Svetainė yra virtualus pagrindas ir internetinė priemonė, skirta visiems, kurie dirba su migrantais. Tai iš tikrųjų interaktyvi priemonė, suteikianti galimybę dalytis gerąja praktika, ieškoti finansavimo galimybių ir rasti projekto partnerių. Svetainė padės sukurti naują virtualią integracijos srityje dirbančių asmenų bendruomenę.“ Europos ekonomikos ir socialinių reikalų komiteto pirmininkas Mario Sepi teigė: „Integracijos procesas buvo ilgas, kartais buvo vėluojama ar nenorima priimti sprendimų arba jie vetuojami. Tačiau padaryta ir didelė šio proceso pažanga. Tai dvipusis procesas, pagrįstas imigrantų ir priimančiųjų visuomenių teisėmis ir įsipareigojimais. Todėl mes toliau siekėme kurti integracijos politiką, kurią įgyvendinant dalyvautų įvairios suinteresuotosios šalys, pirmiausia dėl to, kad vykstant dialogui su pilietine visuomene, paaiškėjo, kad tokios politikos labai tikimasi. Todėl neatsitiktinai visos mūsų nuomonės yra be jokio ksenofobijos pėdsako. Tą puikiai parodo mūsų „Programa Europai: pilietinės visuomenės pasiūlymai“. Europos integracijos forumas – dialogo integracijos klausimais pagrindas Europos integracijos forume pilietinės visuomenės organizacijų atstovai turės galimybę išreikšti nuomonę integracijos klausimais, visų pirma susijusiais su „ES integracijos darbotvarke“. Be to, forumas suteiks galimybę Europos institucijoms aktyviai dalyvauti šioje srityje. Įsteigtas bendradarbiaujant su Europos ekonomikos ir socialinių reikalų komitetu forumas yra naujas integracijos dialogo pagrindas ir puiki galimybė su Europos institucijų atstovais aptarti dabartines problemas ir ateities prioritetus.Šiandien steigiamajame susitikime bus aptartas forumo vaidmuo plėtojant būsimą ES integracijos darbotvarkę ir būdai, kaip tai bus daroma, taip pat tokie aktualūs klausimai kaip dabartinės ekonomikos krizės padariniai imigrantų integracijai. Forume dalyvaus pilietinės visuomenės organizacijos, dirbančios integracijos srityje Europos lygmeniu, socialiniai partneriai ir Europos institucijos. Taip pat dalyvaus nacionalinių integracijos sistemų atstovai kartu su Nacionalinių integracijos informacinių punktų tinklo atstovais. Europos integracijos interneto svetainė. Integracija – ranka pasiekiamaForumo steigiamajame susitikime taip pat oficialiai pristatyta Europos integracijos interneto svetainė (www.integration.eu). Europos integracijos interneto svetainė skirta integracijos politikai ir praktikai skatinti, dalijantis sėkminga strategija ir remiant suinteresuotųjų šalių ir pilietinės visuomenės organizacijų bendradarbiavimą visoje ES. Ji atvira visiems ir suteikia galimybę lankytojams dalytis gerąja patirtimi, atrasti naujų galimybių, ieškoti projekto partnerių, sužinoti ES, nacionalines bei vietos naujienas ir palaikyti ryšį su ES integracijos bendruomenės nariais. Europos integracijos interneto svetainė bus integracijos specialistus ir politikus jungianti grandis. Ji netrukus bus pavadinta „Integracija – ranka pasiekiama“, joje bus pateikta kokybiška informacija iš visos Europos ir remiama integracijos specialistų bendruomenės veikla.Svetainėje (www.integration.eu) galima rasti šią informaciją:aiškius ir tarpusavyje palyginamus naujoviškos gerosios praktikos integracijos srityje pavyzdžius; Bendrijos priemones, tokias kaip projekto partnerių paieška, kuria prisidedama prie tinklų kūrimo ir bendrų projektų vystymo; informaciją apie finansavimo galimybes; didelę dokumentų biblioteką, kurioje galima rasti ataskaitas, politikos dokumentus, teisės aktus ir poveikio vertinimo dokumentus; diskusijų forumus; informaciją apie šalis, pavyzdžiui, naujausią informaciją apie teisės aktus ir politikos programas; nuorodas į išorės interneto svetaines; nuolatos atnaujinamas naujienas ir informaciją apie