IP/09/1043 Br yssel 26. kesäkuuta 2009 Euroopan huumefoorumi n toiminta käynnistyi kansainvälisenä huumeidenvastaisena päivänä 26. kesäkuuta 2009 Tiesitkö, että EU:ssa on noin 12 miljoonaa kokaiinin käyttäjää tai kokaiinia joskus käyttänyttä? Tiesitkö, että huumeiden yliannostukseen kuolee keskimäärin yksi EU:n kansalainen joka tunti ja että Euroopassa on vuosittain 7 000–8 000 huumeiden aiheuttamaa kuolemaa ? Kyse on vakavasta ongelmasta, jonka ratkaisemiseksi Euroopan komissio on tänään käynnistänyt uuden tiedotukseen keskittyvän aloitteen ”EUROOPAN HUUMEFOORUMI” (EAD) . Foorumin tärkeimpänä tavoitteena on tiedottaa huumeista ja kannustaa kansalaisia ja organisaatioita huumeiden vastaiseen toimintaan Euroopan unionissa . Euroopan huumefoorumi perustuu yhteis vastuuseen. Sen tavoitteena on kannustaa kansalaisia, organisaatioita ja eri alojen ammattilaisia – käytännössä kaikkia yhteiskunnan jäseniä – allekirjoittamaan sitoumus ja toimimaan sitoumuksensa mukaisesti huumeongelman ratkaisemiseksi. Komission varapuheenjohtaja Jacques Barrot käynnisti tänään pidetyssä merkittävässä tilaisuudessa virallisesti Euroopan huumefoorumin toiminnan. Tilaisuudessa, johon osallistui noin 120 EU:n sidosryhmien edustajaa, olivat läsnä myös toimittaja ja tv-juontaja Nikos Aliagas ja toimittaja ja yhteiskunta-aktivisti Jerzy Owsiak. ” Organisaatioiden ja kansalaisten kannustaminen Euroopassa aktiiviseen toimintaan on yksi uuden, vuosiksi 2009–2012 laaditun huumeita koskevan EU:n toimintasuunnitelman ensisijaisista tavoitteista ja Euroopan huumefoorumi yksi toimintasuunnitelman keskeisistä hankkeista. Euroopan huumefoorumin ansiosta kansalaiset ja organisaatiot voivat ilmaista näkemyksiään ja osallistua toimintaan osana jokapäiväistä arkeaan”, totesi oikeus-, vapaus- ja turvallisuusasioista vastaava Barrot. Seuraavat 21 organisaatiota ovat tänään antaneet Euroopan huumefoorumin puitteissa sitoumuksen: Eurooppa-koulun (Bryssel I) vanhempainyhdistys (Belgia) Kyproksen huumeidenvastainen neuvosto (Kypros ) Ethias (Belgia) FESAT – auttavien huumepuhelinten eurooppalainen yhdistys (EU) FNAPT – ehkäisevää huumetyötä tekevien järjestöjen kansallinen yhdistys (Ranska) Fondazione Villa Maraini (Italia) L a Caixa -säätiö (Espanja) WOSP – The Great Orchestra of Christmas Charity -säätiö – Jerzy Owsiak (Puola) FPAT – huumeidenvastaista työtä tekevien järjestöjen yhdistys (Portugali) ICOS – International Council on Security and Development (EU) Le Phare, familles face à la drogue (Ranska) London Drug Policy Forum ( Yhdistynyt kuningaskunta) Huumeiden vastainen valtuusto , Blagoevgradin kaupunki (Bulgaria) Peitenger Jugendhaus ASBL (Luxemburg) PREV CENTRUM (T š ekki) PREVNET (EU) Qrendi Scout Group (Malta) TIIMI-lehti (Suomi) YSPDB – Youth Society for Peace and Development of the Balkans (Bulgaria) WOCAD – alkoholiin ja huumeisiin liittyviä kysymyksiä käsittelevä naisjärjestöjen yhteistyöelin (Ruotsi) EMCDDA – Euroopan huumausaineiden ja niiden väärinkäytön seurantakeskus Kansalaisilla ja organisaatioilla on Euroopassa tästä päivästä alkaen mahdollisuus osallistua Euroopan huumefoorumin toimintaan, ja ne voivat näin saada työlleen eurooppalaista ulottuvuutta ja näkyvyyttä. Osallistujat voivat pohtia, miten ne voisivat hyödyntää omaa päivittäistä toimintaansa, yhteiskunnallista tehtäväänsä ja toimintaympäristöään tiedottaakseen huumeista ja niiden väärinkäyttöön liittyvistä riskeistä sekä osallistuakseen huumeiden vastaiseen toimintaan. Euroopan komissio kannustaa toteuttamaan kaikilla tasoilla ja kaikkialla Euroopassa konkreettisia ja luovia hankkeita, joilla tuetaan huumetyötä ja tiedotetaan huumeista ja niiden väärinkäytön vaaroista. Lisätietoja on osoitteessa www.action-drugs.eu . Lisätietoja komission varapuheenjohtajan Jacques Barrot'n työstä on osoitteessa http://ec.europa.eu/commission_barroso/barrot/welcome/default_fi.htm