IP/09/266 V Bruseli 16. februára 2009]Členské štáty EÚ sa pripravujú na vypnutie analógového pozemného televízneho vysielaniaEurópa má v svetovom meradle vedúce postavenie v prechode od analógovej k digitálnej televízii. Európska komisia vyvíja koordinované úsilie o uvoľnenie a budúce využitie rádiového frekvenčného spektra, pretože chce zabezpečiť, aby občania EÚ mohli využívať výhody digitálnej televízie vrátane rozširujúcej sa ponuky služieb interaktívnej televízie (ako je televízia s vysokým rozlíšením alebo video na požiadanie) dostupných na viacerých prenosových platformách vrátane pozemnej, káblovej, satelitnej, internetovej televízie a mobilných televíznych sietí. Členské štáty, aby to dosiahli, postupne ukončujú analógové vysielanie náročné na spektrum a prechádzajú na digitálne vysielanie. Celkove vypínanie analógového pozemného televízneho vysielania v Európe pokračuje dobrým tempom. K úplnému vypnutiu už došlo v piatich členských štátoch (Nemecku, Fínsku, Luxembursku, Švédsku a Holandsku) a do roku 2010 by tento proces mal výrazne pokročiť v celej EÚ. Predpokladá sa, že konečný termín vypnutia v EÚ v roku 2012 dodržia takmer všetky členské štáty. „Európania v čoraz väčšej miere využívajú výhody digitálnej televízie. Pri prechode od analógového pozemného televízneho vysielania k digitálnej televízii sa niekoľko členských štátov EÚ ocitlo na čele svetového úsilia," povedala Viviane Redingová, komisárka EÚ pre telekomunikácie a médiá. „Prechod v Európe pokračuje podľa plánu a dosahuje výrazný pokrok najmä v porovnaní s inými krajinami na celom svete. Som presvedčená, že v najbližších dvoch rokoch sa k prvej skupine krajín, ktoré prešli na digitálne vysielanie, pripoja ďalšie štáty EÚ. Znamená to, že sa uvoľní významné množstvo frekvenčného spektra pre nové televízne a bezdrôtové služby – ak Európa prijme rýchlo správne rozhodnutia. Koordinované rozhodnutia o používaní takzvanej digitálnej dividendy sú kľúčom k rýchlemu hospodárskemu oživeniu Európy.“ Digitálne vysielanie poskytuje zvýšenú kvalitu obrazu, lepší zvuk, lepší mobilný príjem, viac televíznych i rádiových kanálov a aj zlepšené informačné služby (ako napríklad programových sprievodcov na obrazovke). Keďže pri digitálnom vysielaní sa rádiové frekvenčné spektrum využíva efektívnejšie, uvoľnia sa kapacity na nové typy využitia, ako sú televízia s vysokým rozlíšením, mobilné komunikácie alebo bezdrôtové širokopásmové pripojenie vo vidieckych oblastiach. Tým by sa mala podporiť inovácia a príležitosti pre rast v odvetviach telekomunikácií a médií, a zároveň by to malo prispieť k európskemu úsiliu o podporenie hospodárskeho oživenia. Komisia pripravuje spoločný prístup k používaniu spektra uvoľneného prechodom na digitálne vysielanie, aby sa dosiahli čo najlepšie prínosy pre vnútorný trh a päťsto miliónov občanov, ktorí ho využívajú. Digitálne pozemné vysielanie sa už zaviedlo v 21 členských štátoch (Rakúsku, Belgicku, Bulharsku, Českej republike, Dánsku, Nemecku, Estónsku, Grécku, Španielsku, Francúzsku, Maďarsku, Taliansku, Litve, Luxembursku, Lotyšsku, na Malte, v Holandsku, Fínsku, Švédsku, Slovinsku a v Spojenom kráľovstve) a pokrýva časti území týchto štátov. Ďalších päť členských štátov (Cyprus, Írsko, Poľsko, Portugalsko a Slovensko) oznámilo, že začnú poskytovať digitálne služby najneskôr v roku 2010. Rumunsko zatiaľ nezverejnilo svoje plány. K vypnutiu analógového pozemného vysielania už došlo v Luxembursku, Holandsku, Fínsku, Švédsku, Nemecku, Belgicku (Flámsku) a v rozsiahlych oblastiach Rakúska. Do konca roku 2010 alebo ešte skôr k nemu dôjde na celom území Rakúska, v Estónsku, Dánsku, Španielsku, na Malte a v Slovinsku. Analógové pozemné televízne vysielanie sa vypne medzi koncom roka 2010 a koncom roka 2012 v Belgicku (Valónsko a oblasť hlavného mesta Brusel), Bulharsku, na Cypre, v Českej republike, Grécku, Francúzsku, Maďarsku, Taliansku, Litve, Portugalsku, Rumunsku, na Slovensku a v Spojenom kráľovstve. V Poľsku bol ako najneskorší dátum vypnutia stanovený rok 2015.SkupinaČlenské štátyA (vypnutie ukončené)BE (Flámsko), DE, FI, LU, NL, SEB (vypnutie do konca roka 2010 alebo skôr)AT, DK, EE, ES, MT, SIC (vypnutie do konca roka 2012 alebo skôr)BE (oblasť hlavného mesta Brusel), BG, CY, CZ, EL, FR, HU, IT, LT, LV, PT, RO, SK, UKSpojené štáty posunuli termín vypnutia znova na 12. jún 2009. V Japonsku sa vypnutie plánuje na júl 2011, v Južnej Kórei na koniec roka 2012, v Austrálii na rok 2013 a v Indii a v Rusku na rok 2015. Technológiou používanou na digitálne pozemné televízne vysielanie v Európe je DVB-T. Európska komisia podporuje používanie noriem z rodiny DVB v EÚ i na celom svete (IP/08/451). Kontaktné osoby: Informácie členských štátov o ich plánoch na prechod sú uverejnené na webovej lokalite Komisie na adrese: http://ec.europa.eu/information_society/policy/ecomm/current/broadcasting/switchover/national_plans/index_en.htmOznámenie o urýchlení prechodu od analógového k digitálnemu vysielaniu nájdete na adrese: http://eur-lex.europa.eu/LexUriServ/LexUriServ.do?uri=CELEX:52005DC0204:EN:NOT Oznámenie o digitálnej dividende nájdete na adrese: http://eur-lex.europa.eu/LexUriServ/LexUriServ.do?uri=CELEX:52007DC0700:EN:NOT