IP/09/704 Bruxelles, 6 mai 2009Săptămâna IMM-urilor europene urmează să stimuleze spiritul antreprenorial în vremuri grelePromovarea spiritului antreprenorial și creșterea sensibilizării față de sprijinul pentru întreprinderi sunt principalele mesaje ale primei Săptămâni a IMM-urilor europene lansată astăzi la Bruxelles. Peste 1 000 de evenimente vor avea loc în 35 de țări între 6 și 14 mai. Astăzi mai mult decât oricând, contribuția antreprenorilor europeni la păstrarea locurilor de muncă și la crearea altora noi trebuie să fie recunoscută și sprijinită. Săptămâna va permite, de asemenea, antreprenorilor să descopere informațiile, consilierea, sprijinul și ideile disponibile la nivel european, național, regional și local pentru a-i ajuta să își dezvolte activitățile.Vicepreședintele Comisiei Europene, Günter Verheugen, responsabil pentru Întreprinderi și Industrie, a deschis astăzi Săptămâna IMM-urilor (întreprinderi mici și mijlocii): „Comisia, împreună cu statele membre, s-a străduit din greu să ofere micilor întreprinderi condiții mai bune. Dacă există o cale de ieșire din criza economică, aceasta o reprezintă creativitatea IMM-urilor, flexibilitatea și capacitatea acestora de a găsi soluții. Împreună, am reușit deja să îmbunătățim situația. Dar trebuie să mergem mai departe. Avem nevoie de mai multe IMM-uri pentru că ele sunt adevăratele generatoare de creștere și creare de locuri de muncă.” Săptămâna IMM-urilor este una dintre măsurile prin care se pune în aplicare Small Business Act (SBA), primul cadru politic cu adevărat cuprinzător cu privire la IMM-uri pentru Uniunea Europeană și statele sale membre. Comisia Europeană a făcut progrese considerabile în ceea ce privește politicile de promovare a IMM-urilor de la preluarea mandatului actual în 2004:răspândirea în Uniunea Europeană a principiului „Gândește mai întâi la scară mică”; reducerea obligațiilor administrative: IMM-urile vor beneficia de pe urma măsurilor simplificate și a economiilor la costurile administrative prin obiectivul Comisiei de a reduce obligațiile administrative asupra întreprinderilor cu 25% în 2012 și de a angaja în acest proces și statele membre (a se vedea IP/09/131);• normele privind ajutoarele de stat revizuite facilitează IMM-urilor accesul la finanțare publică pentru formare, cercetare și dezvoltare, protecția mediului și alte forme de asistență;un nou statut de societate privată europeană va permite IMM-urilor să demareze și să funcționeze conform acelorași dispoziții din dreptul societăților comerciale peste tot în Europa; pentru încurajarea noilor antreprenori și pentru a-i inspira pe cei care intenționează să înființeze o nouă întreprindere, s-a lansat, la începutul anului 2009, programul european de schimb Erasmus pentru tineri antreprenori. Programul îi ajută pe aceștia să obțină aptitudinile relevante pentru a conduce o IMM printr-o perioadă petrecută într-o altă țară UE, lucrând cu un antreprenor cu experiență; o nouă propunere legislativă abordează problema plăților întârziate din partea administrațiilor publice și a întreprinderilor (a se vedea IP/09/552);statele membre ar trebui să aibă posibilitatea de a aplica valori reduse ale taxei pe valoarea adăugată pentru serviciile furnizate la nivel local, inclusiv serviciile cu utilizare intensivă a forței de muncă, precum coafura, cateringul și serviciile de reparații.În timpul săptămânii IMM-urilor, se organizează evenimente de informare, susținere și conectare a antreprenorilor existenți și potențiali care sunt, de asemenea, ajutați să dezvolte noi idei și beneficiază de informare și asistență personalizată. Pentru o imagine completă a tuturor evenimentelor din timpul săptămânii IMM-urilor: Prima săptămână a IMM-urilor europene De exemplu, la Bruxelles, în expoziția interactivă „Experiența IMM – Ce înseamnă să fii antreprenor” între 6 și 9 mai, vizitatorul va fi pus direct în situația de a fi antreprenor, văzând, mirosind, atingând și ascultând instalații în zece încăperi. Câștigătorii premiilor European Entrepreneurship Video vor fi anunțați în cadrul evenimentului de deschidere de la Bruxelles, din 6 mai, care se concentrează asupra influenței televiziunii asupra atitudinilor antreprenoriale. În această competiție video, Comisia a cerut filme scurte dar creative, interesante și revelatoare despre antreprenoriat în trei categorii: „Spiritul antreprenorial”, „Antreprenoriat inovativ” și „Antreprenoriat responsabil”. Săptămâna IMM-urilor se va încheia la Praga, la 13 și 14 mai, printr-o conferință intitulată „Small business act pentru Europa: afaceri fără obstacole”, organizată de președinția cehă a Uniunii Europene și Comisia Europeană. Evenimentul va include o ceremonie în cadrul căreia se vor anunța câștigătorii premiilor European Enterprise, care vor recompensa practici inovatoare în regiuni și municipalități de promovare a spiritului antreprenorial și a IMM-urilor. Pentru mai multe informații: Small Business Act Premiile European Enterprise Rețeaua Enterprise Europe