IP/09/783 Bruselj, 14. maja 2009Potrošniki: napredek pri spletni prodaji letalskih kartDanes objavljeni rezultati raziskav EU kažejo, da so se evropske spletne strani za prodajo letalskih kart „bistveno spremenile“ v smislu usklajenosti s predpisi o varstvu potrošnikov. To so ugotovitve iz končnega poročila o 18-mesečnem vseevropskem ostrejšem ukrepanju proti zavajajočemu oglaševanju in nepoštenim praksam. Kot posledica preiskave o izvrševanju predpisov EU, ki se je začela septembra 2007 in je vključevala 15 državnih organov EU in Norveško, je bilo od 137 preiskanih spletnih strani letalskih družb 115 popravljenih. Marca letos je bil opravljen dodatni pregled 67 večjih letalskih družb, ki je vključeval anonimno nakupovanje. Za 52 letalskih družb je bilo ugotovljeno, da ustrezajo standardom, katerih se nameravajo držati tudi v prihodnje. Druge so se nemudoma odzvale na posvetovanje Komisije z zavezo, da razrešijo nerazjasnjene zadeve (glej spodnje sezname). Dodatni pregled spletnih strani je temeljil na obsežnem kontrolnem seznamu, ki je zajemal 14 točk in je bil predhodno dogovorjen z letalsko industrijo. Komisija si trenutno prizadeva vzpostaviti dogovor s celotno industrijo, ki bi zagotavljal enake možnosti letalskim družbam po vsej EU in omogočal ohranitev spletnih strani v skladu z visokimi standardi. Komisarka EU za varstvo potrošnikov Meglena Kuneva je povedala: „Preiskava letalskih družb v Evropi spreminja podobo njihovih spletnih strani po vsej EU. Časa za počivanje na lovorikah ni, saj je treba še veliko storiti. Vendar je prva vseevropska preiskava o izvrševanju predpisov EU pokazala, da ima „ostre zobe“ in da lahko prinese rezultate. Naslednji korak je dogovor s celotno industrijo. Še naprej bomo pozorno spremljali razvoj v sektorju.“ Podpredsednik Antonio Tajani, pristojen za promet, je izjavil: „Zagotavljanje popolne preglednosti cen je po uredbi o letalskih storitvah obvezno. Dolžnost letalskih družb je, da v celotni industriji uporabljajo visoke standarde, naša odgovornost pa je zagotoviti, da vsi akterji upoštevajo enaka pravila. To je za potrošnika, ki želi primerjati cene med letalskimi družbami in sprejeti razumno odločitev, prvotnega in ključnega pomena“. 1. Rezultati preiskave spletne prodaje letalskih kart 2007 Izvršilni ukrepi so zdaj končani v 85 % primerov. Od 137 preiskanih spletnih strani, ki predstavljajo okrog 80 družb, jih je 115 popravljenih (priponka MEMO/09/238 vsebuje tabelo, ki povzema podatke o izvrševanju iz marca 2009). 2. Dodatni pregled spletne prodaje letalskih kart Namen dodatnega pregleda je izčrpno spremljanje splošnega stanja spletne prodaje letalskih kart ob upoštevanju začetka veljavnosti dveh novih zakonodajnih aktov EU o okrepitvi varstva potrošnikov od prvih pregledov septembra 2007 (direktiva o nepoštenih poslovnih praksah in uredba o letalskih storitvah). Na podlagi 14 meril, dogovorjenih z letalsko industrijo (glej MEMO/09/238), je bilo pregledanih 7 najpomembnejših spletnih strani za prodajo letalskih kart v vseh 27 državah članicah. Te strani zajemajo 67 letalskih družb, skupno pa jih obišče približno 339 milijonov potnikov. Rezultati posvetovanja, ki ga je izvedla Komisija na podlagi ugotovitev dodatnega pregleda, vključno z zavezami letalskih družb, so povzeti spodaj. (glej tabelo Priloge 1 k sporočilu za javnost) Kateri bodo naslednji koraki?Rezultati dodatnega pregleda so bili poslani nacionalnim izvršilnim organom za morebitne dodatne ukrepe. Komisija sodeluje z letalsko industrijo za dosego dogovora s celotno industrijo za ohranitev standardov, ki bi vključeval spremljanje s strani neodvisne tretje stranke. Komisija bo junija 2009 objavila sporočilo o izvrševanju, da okrepi delo mreže nacionalnih izvršilnih organov (mreža CPC) po prvih dveh letih delovanja. Ozadje: Stran o preiskavi http://ec.europa.eu/consumers/enforcement/sweep/index_en.htm Priloga 1 Tabela z rezultati posvetovanja Komisije z letalskimi družbami na podlagi dodatnega pregleda[1].Letalske družbe, ki izpolnjuje vse standarde dodatnega pregleda in so se zavezale ohraniti svoje spletne strani na tej ravniAir MaltaBlue1bmibmibabyEstonian AirFinnairIberiaMalmö AviationSASSata Air AçoresSata InternationalSpanairTAPTaromTUIflyVirgin AtlanticLetalske družbe, ki so potrdile, da so zadeve, ugotovljene z dodatnim pregledom, že obravnavale, ali pa so se zavezale, da jih bodo obravnavale v kratkem, da zagotovijo popolno izpolnjevanje standardovAdria AirwaysAegean AirlinesAer ArannAer LingusAir BerlinAir EuropaAir OneAlitaliaAustrian AirlinesBinter CanariasBlue AirBrussels AirlinesBulgaria AirCarpatairCimber SterlingCondorCyprus AirwaysCyprus Turkish AirlinesCzech AirlinesDelta Air LinesEasyJetFinncomm AirlinesFlybeLOTLufthansaLuxairMalév Hungarian AirlinesMeridiana AirNorwegian Air ShuttlePegasus AirlinesRyanairSkywaysSwisstransavia.comVLM AirlinesWizz Air[1] Dodatni pregled je študija ugotavljanja dejstev, ki odražajo splošno stanje v letalski industriji. Ugotovitve so spodbudile politično pobudo Komisije za izboljšanje usklajenosti z merili s kontrolnega seznama. Te ugotovitve in nadaljnje dejavnosti Komisije ne pomenijo trditve, da gre za kršitev. Samo nacionalni izvršilni organi lahko uradno preiščejo kršitve.