IP/09/344 Bruselj, 3. marca 2009Pet velikih podjetij na področju visokih tehnologij se je zavezalo za večjo zastopanosti žensk v sektorjuV sedanji finančni krizi so delovna mesta v sektorju informacijskih in komunikacijskih tehnologij (IKT), kot so telekomunikacije in internet, zanesljiv vir rasti in bistvenega pomena za oživitev gospodarstva. Vendar pa je konkurenčnost EU odvisna od tega, ali zna zlasti v sektorju visokih tehnologij pritegniti in obdržati usposobljene delavce, vključno z ženskami. Pričakuje se, da bo do leta 2010 primanjkovalo okoli 300 000 kvalificiranih inženirjev, hkrati pa je manj kot eden od petih znanstvenikov s področja računalništva ženska. Evropska komisija se je leta 2007 odzvala s tem, da je podjetja na področju telekomunikacij in interneta spodbudila k zaposlovanju večjega števila žensk z znanji IKT (pobuda „Cyberellas“). Kot odziv na to je pet velikih podjetij IKT danes podpisalo kodeks najboljših praks za ženske na področju IKT. Podjetja se zavezujejo, da si bodo bolj prizadevala k ustvarjanju delovnih mest na področju tehnologije, ki bodo privlačnejša za ženske, ter k boljšemu izkoriščanju in promociji ženskega potenciala v sektorju IKT.„Podpis kodeksa najboljših praks je prvi korak k ustvarjanju delovnih mest na področju visokih tehnologij, ki bodo privlačna za ženske, in k vključitvi več žensk v sektor IKT. Čestitam podjetjem, ki so danes pokazala pogum in zavzetost, da so se zavezala kodeksu, ki bo obogatil sektor IKT tako, da ga bo naredil bolj prijaznega ženskam,“ je dejala komisarka za telekomunikacije Viviane Reding. Vendar pa se sektor IKT šele začenja zavedati razsežnosti problema in kako pomembno je privabiti ženske ter zapolniti vrzeli v znanju, s katerimi se soočamo v Evropi. V sektorju IKT v Belgiji trenutno primanjkuje 10 100 kvalificiranih delavcev na področju IT, na Poljskem 18 300, v Italiji 2 800, v Franciji 4 300, v Španiji 41 800 in v Nemčiji celo 87 800. Ostala podjetja IKT pozivam, da sledijo zgledu in do konca leta podpišejo kodeks za ženske na področju IKT.“ Komisarka Viviane Reding je bila danes prisotna, ko je kodeks najboljših praks za ženske na področju IKT podpisalo pet evropskih in mednarodnih podjetij: ALCATEL-LUCENT, IMEC, ORANGE-FRANCE TELECOM GROUP, MICROSOFT in MOTOROLA. Podpis je posledica sektorskih pogovorov, ki jih je komisarka Viviane Reding začela na mednarodni dan žensk 2008 (IP/08/392). Cilj kodeksa je dekleta v šolah in na univerzah pritegniti v sektor visokih tehnologij in hkrati obdržati in spodbujati ženske, ki v tem sektorju že delajo, in sicer:z ustanovitvijo laboratorijev in računalniških klubov za dekleta, kjer lahko dekleta oblikujejo spletne strani, mešajo glasbo ali oblikujejo spletne revije ter s tem pridobijo večjo samozavest pri uporabi IKT. Podpisniki kodeksa IMEC, Motorola, Orange in Microsoft že imajo delujoče tehnološke laboratorije za dekleta ali poletna izobraževanja o tehnologiji. Takšni klubi obstajajo tudi v Združenem kraljestvu in Nemčiji; s programi mentorstva med porodniškim dopustom, ki ženskam na starševskem dopustu omogočajo, da ohranijo stik z najnovejšim tehnološkim razvojem. Tak program na primer ponuja Motorola; s praktično pomočjo pri usklajevanju družinskega in službenega življenja. Podjetja, kot so IMEC, že omogočajo gibljiv delovni čas in delo na domu; s forumi in omrežji IKT za ženske, ki ponujajo pomoč pri iskanju službe, nasvete in mentorstvo. Alcatel Lucent ženskam z visokim potencialom ponuja podporo pri karieri in jim omogoča hitro napredovanje. Tudi Microsoft in Motorola sta uvedla programe za ženske na vodstvenih delovnih mestih; z določitvijo ciljev za zaposlovanje in promocijo strokovnjakinj IKT na vseh stopnjah ter spremljanjem doseganja teh ciljev. Podpisnik kodeksa Orange povečuje zaposlovanje žensk tako, da je postopek odprt, dokler se ne prijavi vsaj ena ženka. Evropska komisija bo pozorno spremljala izvajanje kodeksa in ga ponovno ocenila čez eno leto. „Takšne dobre prakse morajo spremljati trdni cilji. Eden izmed praktičnih načinov je povečati število žensk v upravah podjetij IKT,“ je dejala komisarka Viviane Reding. „Trenutno je med člani uprav 116 velikih podjetij IKT samo 7 % žensk. Zastavimo si torej cilj, da se njihovo število do leta 2015 podvoji.“ Ozadje: Komisarka Viviane Reding je za povečanje osveščenosti o evropskem ženskem potencialu leta 2007 začela pobudo spremljanja (Shadowing – IP/07/305), ki je zdaj organizirana vsako leto. Na dan, posvečen navedeni pobudi (Shadowing day), dekleta en dan spremljajo uspešne ženske v sektorju IKT (inženirke, vodstvene delavke ali političarke) na delovnem mestu, se srečajo s strokovnjaki in strokovnjakinjami na področju IKT ter se seznanijo s tem, kako bi bilo delati v sektorju IKT. V letu 2008 je več kot 100 deklet sodelovalo v pobudi spremljanja (IP/08/392). Oktobra 2008 se je komisarka Viviane Reding na svetovnem srečanju foruma žensk za gospodarstvo in družbo v Deauvillu srečala z voditeljicami na področju politike in gospodarstva ter izrazila željo po večjem številu žensk z znanji IKT (MEMO/08/631).Današnji podpis kodeksa najboljših praks za ženske na področju IKT je spremljala konferenca o ženskah v informacijski tehnologiji (Cyberellas are IT) v Bruslju, kjer je komisarka Viviane Reding predstavila kratek posnetek o dogodku v okviru pobude „Shadowing“, ki se je odvijal novembra 2008 v Lyonu. Videoposnetek „ICT is wicked“ bodo predvajali v šolah po Evropi in je dostopen na spletu:http://212.68.215.195/europa/shadowingday09.wmvVeč informacij: www.ec.europa.eu/itgirls